CELEX: 32018R1263
Language: sk
Date: 2018-09-20 00:00:00
Title: Vykonávacie nariadenie Komisie (EÚ) 2018/1263 z 20. septembra 2018, ktorým sa stanovujú formuláre na predkladanie informácií poskytovateľmi služieb dodávania balíkov podľa nariadenia Európskeho parlamentu a Rady (EÚ) 2018/644

21.9.2018   
               
               
                  SK
               
               
                  Úradný vestník Európskej únie
               
               
                  L 238/65
               
            
         VYKONÁVACIE NARIADENIE KOMISIE (EÚ) 2018/1263
         z 20. septembra 2018,
         ktorým sa stanovujú formuláre na predkladanie informácií poskytovateľmi služieb dodávania balíkov podľa nariadenia Európskeho parlamentu a Rady (EÚ) 2018/644
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2018/644 z 18. apríla 2018 o službách cezhraničného dodávania balíkov (1), a najmä na jeho článok 4 ods. 4,
         keďže:
         
                     (1)
                  
                  
                     Nariadením (EÚ) 2018/644 sa stanovujú osobitné ustanovenia na podporu zlepšenia služieb cezhraničného dodávania balíkov, ktoré dopĺňajú ustanovenia smernice Európskeho parlamentu a Rady 97/67/ES (2). Uvedené ustanovenia sa týkajú najmä regulačného dohľadu v súvislosti so službami dodávania balíkov a transparentnosti sadzieb za niektoré služby cezhraničného dodávania balíkov.
                  
               
                     (2)
                  
                  
                     V nariadení (EÚ) 2018/644 sa vyžaduje, aby poskytovatelia služieb dodávania balíkov predložili národnému regulačnému orgánu členského štátu, v ktorom sú usadení, informácie o sebe vo forme stanovenej Komisiou.
                  
               
                     (3)
                  
                  
                     Podľa článku 4 ods. 1 nariadenia (EÚ) 2018/644 sa vyžaduje len jednorazové predloženie informácií o poskytovateľovi služieb dodávania balíkov a informovanie národného regulačného orgánu o každej zmene do 30 dní. V článku 4 ods. 3 nariadenia (EÚ) 2018/644 sa vyžaduje každoročné predkladanie informácií o činnostiach poskytovateľa služieb dodávania balíkov. Na predkladanie týchto informácií je preto vhodné stanoviť dva samostatné formuláre.
                  
               
                     (4)
                  
                  
                     S cieľom zamedziť dvojitému započítaniu balíkov by poskytovatelia služieb dodávania balíkov pri poskytovaní informácií o počte a obrate balíkov spracovaných v predchádzajúcom kalendárnom roku mali uviesť, či služby dodania balíkov boli poskytnuté na základe zmluvy uzavretej s odosielateľom alebo či balíky boli spracované v mene iného poskytovateľa služieb dodávania balíkov. V predložených informáciách by sa taktiež malo uviesť, či miesto odoslania alebo miesto doručenia balíka je v Únii alebo mimo nej, pretože táto informácia má vplyv na kroky, ktoré vykonáva daný poskytovateľ v rámci poštového dodávacieho reťazca.
                  
               
                     (5)
                  
                  
                     Keďže požadované informácie majú spracúvať národné regulačné orgány členských štátov a vzhľadom na odborné znalosti týchto orgánov boli tieto formuláre vypracované v úzkej spolupráci so Skupinou európskych regulačných orgánov pre poštové služby.
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom výboru zriadeného podľa článku 21 smernice 97/67/ES,
                  
               PRIJALA TOTO NARIADENIE:
         
            Článok 1
            Formuláre na predkladanie informácií uvedených v článku 4 ods. 1 a 3 nariadenia (EÚ) 2018/644 sú stanovené v prílohách I a II k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 20. septembra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 112, 2.5.2018, s. 19.
         
            (2)  Smernica Európskeho parlamentu a Rady 97/67/ES z 15. decembra 1997 o spoločných pravidlách rozvoja vnútorného trhu poštových služieb Spoločenstva a zlepšovaní kvality služieb (Ú. v. ES L 15, 21.1.1998, s. 14).
      
      
         
            PRÍLOHA I
            Text obrazu
            
               Formulár na predkladanie informácií uvedených v článku 4 ods. 1 nariadenia (EÚ) 2018/644 (1)
               Tabuľka 1. Informácie o poskytovateľovi služieb dodávania balíkov
               Názov
               Právne postavenie a forma
               Číslo registrácie v obchodnom alebo podobnom registri
               Identifikačné číslo pre DPH
               Adresa organizácie
               V prípade potreby názov skupiny alebo franšízovanej siete poskytovateľov služieb dodávania balíkov, do ktorej patrí poskytovateľ služieb dodávania balíkov
               Dátum predloženia
               Tabuľka 2. Kontaktné údaje kontaktnej osoby
               Meno a priezvisko
               Funkcia
               E-mailová adresa
               Telefónne číslo
               Tabuľka 3. Charakteristické vlastnosti ponúkaných služieb dodávania balíkov (2)
               Kroky v rámci poštového dodávacieho reťazca
               Vybranie
               Triedenie
               Preprava
               Distribúcia
               V rozsahu PUS (3)
               Mimo rozsahu PUS
               Pripomienky/poznámky
               Tabuľka 4. Podrobný opis ponúkaných služieb dodávania balíkov (4)
               Tabuľka 5. Všeobecné obchodné podmienky týkajúce sa služieb dodávania balíkov (5)
               Odkaz (odkazy) na stránku:
               (1) V súlade s článkom 4 ods. 5 nariadenia (EÚ) 2018/644 národné regulačné orgány môžu okrem požiadaviek uvedených v článku 4 ods. 1 stanoviť ďalšie požiadavky na informácie. Požiadavka na predloženie informácií uvedených v článku 4 ods. 1 nariadenia (EÚ) 2018/644 podlieha ustanoveniam článku 4 ods. 6 a 7 daného nariadenia.
               (2) Označte kolónky zodpovedajúce poskytovaným službám. Ak službu ponúka subdodávateľ, kolónku neoznačujte.
               (3) Povinnosť univerzálnej služby.
               (4) Podľa možnosti poskytnite tieto informácie a uveďte, či služba ponúka pridanú hodnotu.
               (5) V prílohe k tomuto formuláru pripojte kópiu príslušných dokumentov. Podrobne opíšte aj postup podávania sťažností pre používateľov a prípadné obmedzenia zodpovednosti. Ak sú príslušné dokumenty dostupné online, uveďte odkaz (odkazy).
            
         
      
      
         
            PRÍLOHA II
            Text obrazu
            
               Formulár na predkladanie informácií uvedených v článku 4 ods. 3 nariadenia (EÚ) 2018/644 (1)
               Názov poskytovateľa služieb dodávania balíkov
               Číslo registrácie v obchodnom alebo podobnom registri
               Dátum predloženia (2)
               Meno kontaktnej osoby
               Vykazovaný rok
               Tabuľka 1. Počet (3) balíkov spracovaných za predchádzajúci kalendárny rok a ročný obrat služieb dodávania balíkov za predchádzajúci kalendárny (4) rok v členskom štáte, v ktorom je poskytovateľ služieb dodávania balíkov usadený (5)
               Tabuľka 1.1. Služby vnútroštátneho dodávania balíkov
               Jed-not-ka
               Na základe zmluvy s odosielateľom
               Spracované v mene iného poskytovateľa
               Poznámky
               Počet balíkov (6)
               Obrat služieb dodávania balíkov (7)
               Tabuľka 1.2. Služby cezhraničného dodávania vstupujúcich balíkov [v rámci/mimo Únie alebo Európskeho hospodárskeho priestoru (EHP)]
               Jed-notka
               Na základe zmluvy s odosielateľom
               Spracované v mene iného poskytovateľa
               Poznámky
               Celkový počet vstupujúcich balíkov (1)
               z toho počet balíkov vstupujúcich V RÁMCI Únie/EHP (1)
               z toho počet balíkov vstupujúcich MIMO Únie/EHP (1)
               Obrat služieb dodávania vstupujúcich balíkov (2)
               z toho obrat služby dodávania balíkov vstupujúcich V RÁMCI Únie/EHP (2)
               z toho obrat služby dodávania balíkov vstupujúcich MIMO Únie/EHP (2)
               Tabuľka 1.3. Služby cezhraničného dodávania vystupujúcich balíkov (v rámci/mimo Únie/EHP)
               Jed-notka
               Na základe zmluvy s odosielateľom
               Spracované v mene iného poskytovateľa
               Poznámky
               Počet balíkov (1)
               z toho počet balíkov vystupujúcich V RÁMCI Únie/EHP (1)
            
            Text obrazu
            
               z toho počet balíkov vystupujúcich MIMO Únie/EHP (1)
               Celkový obrat služieb dodávania vystupujúcich balíkov (2)
               z toho obrat služby dodávania balíkov vystupujúcich V RÁMCI Únie/EHP (2)
               z toho obrat služby dodávania balíkov vystupujúcich MIMO Únie/EHP (2)
               Tabuľka 2. Počet osôb pracujúcich pre poskytovateľa služieb dodávania balíkov v predchádzajúcom kalendárnom roku, ktoré boli zapojené do poskytovania služieb dodávania balíkov v členskom štáte, v ktorom je poskytovateľ usadený
               30. 6. 20XX
               31. 12. 20XX
               Poznámky
               Plný pracovný čas
               Čiastočný pracovný čas
               Dočasní zamestnanci
               Samostatne zárobkovo činné osoby
               SPOLU
               Tabuľka 3. Informácie o charakteristických vlastnostiach služieb dodávania balíkov, ktoré poskytujú subdodávatelia pre poskytovateľov služieb dodávania balíkov (8)
               Meno subdodávateľa
               Vybranie
               Triedenie
               Preprava
               Distribúcia
               Poznámky
               Celkový počet subdodávateľov (9)
               Subdodávateľ 1 (10)
               Subdodávateľ 2 (5)
               Subdodávateľ 3 (5)
               Subdodávateľ 4 (5)
               Subdodávateľ 5 (5)
            
            Text obrazu
            
               Tabuľka 4. Mená subdodávateľov pre poskytovateľov služieb dodávania balíkov (11)
               Subdodávateľ č.
               Meno subdodávateľa
               Poznámky
               […] (12)
               […]
               Tabuľka 5. Akýkoľvek verejne dostupný cenník platný pre služby dodávania balíkov k 1. januáru každého kalendárneho roku (13)
               Cenník priložený ako príloha
               Odkaz (odkazy) na stránku:
               (1) V súlade s článkom 4 ods. 5 nariadenia (EÚ) 2018/644 národné regulačné orgány môžu okrem požiadaviek uvedených v článku 4 ods. 3 daného nariadenia stanoviť ďalšie požiadavky na informácie. Požiadavka na predloženie informácií uvedených v článku 4 ods. 3 nariadenia (EÚ) 2018/644 podlieha ustanoveniam článku 4 ods. 6 a 7 daného nariadenia.
               (2) V súlade s článkom 4 ods. 3 sa tento formulár predkladá do 30. júna každého kalendárneho roka.
               (3) Zahrňte položky vygenerované činnosťami týkajúcimi sa štandardných balíkov, ako aj zásielok tovaru spracovávaných v toku listových poštových zásielok.
               (4) Ak sú poskytnuté informácie založené na odhade, opíšte, z čoho odhad vychádza.
               (5) Uveďte informácie o skutočných službách dodávania balíkov, ktoré organizácia v členskom štáte poskytla v predchádzajúcom kalendárnom roku (uvedené ako „vykazovaný rok“).
               (6) Uveďte v tisícoch (*000).
               (7) Uveďte v tisícoch národnej meny bez DPH.
               (8) Uveďte odhad počtu subdodávateľov poskytujúcich niektorú zo služieb v poštovom dodávacom reťazci.
               (9) Uveďte počet subdodávateľov zapojených do každého príslušného kroku (súčet môže prekročiť celkový počet subdodávateľov, pretože niektorí subdodávatelia môžu poskytovať služby pri viacerých krokoch).
               (10) Uveďte mená piatich najväčších subdodávateľov a označte, ktorý krok poštového dodávacieho reťazca zabezpečujú.
               (11) Uveďte informácie o subdodávateľoch za predchádzajúci kalendárny rok.
               (12) Informácie uveďte priamo v tabuľke alebo k tomuto formuláru pripojte dokument so zoznamom subdodávateľov.
               (13) Cenník priložte k tomuto formuláru. Ak je cenník k dispozícii online, uveďte odkaz (odkazy).